1,550 จุด ไม่ไกลเกินเอื้อม! หุ้นไทยจ่อทำนิวไฮตามรอยดาวโจนส์
1,550 จุด ไม่ไกลเกินเอื้อม! หุ้นไทยจ่อทำนิวไฮตามรอยดาวโจนส์
8 ธ.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับดาวโจนส์ที่ปิด 19,549.62 จุด ปรับขึ้น 297.84 จุด หรือ 1.55% โดยได้แรงหนุนจากความคาดหวังเกี่ยวกับมาตรการกระตุ้นการคลังของนายโดนัลด์ ทรัมป์ ว่าที่ประธานาธิบดีสหรัฐ รวมทั้งแนวโน้มเศรษฐกิจที่แข็งแกร่งของสหรัฐ
ทั้งนี้ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,674.19 จุด เพิ่มขึ้น 177.50 จุด, ดัชนี SSE Composite ตลาดหุ้นจีนเปิดวันนี้ที่ 3,225.55 จุด เพิ่มขึ้น 3.31 จุด, ดัชนี HSI ตลาดหุ้นฮ่องกงเปิดวันนี้ที่ 23,027.38 จุด เพิ่มขึ้น 226.46 จุด, ดัชนี TAIEX ตลาดหุ้นไต้หวันเปิดวันนี้ที่ 9,308.90 จุด เพิ่มขึ้น 45.01 จุด
ส่วนดัชนี KOSPI ตลาดหุ้นเกาหลีใต้เปิดวันนี้ที่ 2,008.31 จุด เพิ่มขึ้น 16.42 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,965.33 จุด เพิ่มขึ้น 5.49 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,639.39 จุด เพิ่มขึ้น 6.92 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 6,917.88 จุด เพิ่มขึ้น 51.07 จุด
 
ด้าน บล.ธนชาต วิเคราะห์ SET วันนี้จะปรับสูงขึ้นไปที่ 1,545 จุด แข็งแกร่งกว่าที่คาดไว้ ด้วยปัจจัยสนับสนุนจากตลาดหุ้น Dow Jones ปรับสูงขึ้นแกร่ง +1.55% จากคาดหวัง ECB ขยายเวลาการทำ QE ต่อไปอีก 6 เดือน จากที่จะสิ้นสุดใน มี.ค.60 นี้เป็น ก.ย.60 และลงทุนโครงสร้างพื้นฐานคืบหน้า คาดรู้ผลประมูลรถไฟฟ้าสายสีส้มในธ.ค.นี้ เป็นปัจจัยบวกต่อกลุ่มรับเหมาฯ CK, STEC, SEAFCO, PYLON ยังคาดรัฐบาลออกมาตรการกระตุ้นบริโภคเพิ่ม แม้ ครม.ยังไม่ได้นำขึ้นพิจารณาวานนี้ รวมทั้งแรงซื้อจากกองทุน LTF ปลายปี